אלכסנדר בן צבי

אלכסנדר "אלכס" בן צבי (נולד ב-1956) הוא דיפלומט ישראלי. מכהן כשגריר ישראל ברוסיה מנובמבר 2020.

ביוגרפיה
בן צבי נולד בצ'רנוביץ ועלה לישראל ב-1971. הוא בעל תואר ראשון ביחסים בינלאומיים ולימודים סלאביים מהאוניברסיטה העברית בירושלים, בעל תואר שני בלימודי ביטחון לאומי מהמכללה לביטחון לאומי בבואנוס איירס שבארגנטינה, ותואר שלישי ביחסים בינלאומיים מאוניברסיטת דנוביוס בסלובקיה. הוא דובר שבע שפות. נשוי ואב לארבעה.

ב-1983 הצטרף לשירות החוץ, שירת במחלקת מזרח אירופה ובנציגות ישראל בפולין. היה ממארגני מצעד החיים הראשון ב-1988. ב-1989 מונה למזכיר ראשון בשגרירות ישראל בפרו. ב-1991 עבר למחלקת העניינים הסובייטיים במשרד החוץ, וב-1992 מונה לקונסול ברוסיה. ב-1995 מונה לקונסול בארגנטינה. ב-1998 מונה לסגן מנהל מחלקת דרום אמריקה. ב-2001 למנהל מחלקת מרכז אמריקה והקאריביים.

ב-2002 מונה לשגריר ישראל בקוסטה ריקה ושגריר לא-תושב לניקרגואה ולפנמה. ב-2006 מונה למנהל מחלקת דרום אמריקה במשרד החוץ. ב-2010 החל לכהן כשגריר ישראל בסלובקיה. ב-2015 מונה לראש אגף אירופה-אסיה במשרד החוץ. בספטמבר 2019 החל לכהן כשגריר ישראל בפולין. ביולי 2020 מונה לכהן כשגריר ישראל ברוסיה והחל לכהן בתפקיד בנובמבר אותה שנה.

קישורים חיצוניים 

 Israel's Ambassador to Poland, אתר שגרירויות של משרד החוץ
 אלכסנדר בן צבי, באתר שגרירות ישראל במוסקבה

הערות שוליים

בוגרי האוניברסיטה העברית בירושלים
ישראלים ילידי אוקראינה
עולים בשנות ה-1970
שגרירי ישראל בסלובקיה
שגרירי ישראל בפולין
שגרירי ישראל ברוסיה
שגרירי ישראל בקוסטה ריקה
שגרירים בניקרגואה
שגרירים בפנמה
ישראלים שנולדו ב-1956